Kamu bisa jelasin ke aku soal La Paz dalam bahasa melayu?

La Paz merupakan ibu kota pemerintahan Bolivia, sekaligus ibu kota departamento La Paz. Ia terletak 68 kilometer jauh arah tenggara dari Tasik Titicaca di kawasan barat tengah Bolivia dalam sebuah ngarai hasil saliran sungai Choqueyapu sebahagian daripada lembangan Amazon serta dikelilingi gunung-ganang tinggi Altiplano. Kota ini merupakan ibu kota tertinggi di dunia dengan ketinggian 3,650 meter dari paras laut. Ia kota kedua kependudukan tertinggi dengan sebanyak 1,816,044 orang penduduk  pada tahun 2020, kawasan metropolitan ini yang erangkumi La Paz, El Alto, Achocalla, Viacha dan Mecapaca membentuk kawasan perbandaran kedua terbesar di Bolivia seramai 2.0 juta orang selepas Santa Cruz de la Sierra.

Kota ini merupakan petempatan paling utama di Bolivia dari segi pentadbiran, ekonomi dan kesukanan menyumbang 24% keluaran dalam negara kasar negara itu serta menempatkan banyak syarikat utama beroperasi di Bolivia.

Ia merupakan antara 7 buah "bandar ajaib" dipilih oleh persatuan 7Wonders selain Beirut, Doha, Durban, Havana, Kuala Lumpur dan Vigan.